pythainlp/thai_wikipedia_clean_20230101 huggingface dataset:
เมื่อวันที่ 21 มีนาคม 2007 ไมโครซอฟท์ประกาศว่าจะแยกการพัฒนาเสิร์ชเอนจินออกจากบริการวินโดวส์ไลฟ์ ซึ่งจะแยกออกมาต่างหากเป็นไลฟ์ เสิร์ช จากนั้นไลฟ์ เสิร์ชได้ถูกรวมเข้ากับแพลตฟอร์มการค้นหาและโฆษณาที่นําโดยสัตยา นาเดลลา ซึ่งเป็นส่วนหนึ่งของแผนกแพลตฟอร์มและระบบของไมโครซอฟท์ ในการเปลี่ยนแปลงครั้งนี้ไลฟ์ เสิร์ชถูกผสานเข้ากับการโฆษณาของไมโครซอฟท์
ชุดปรับโครงสร้างขององค์กรและการรวมข้อเสนอการค้นหาของไมโครซอฟท์ เกิดขึ้นภายใต้แบรนด์ไลฟ์ เสิร์ช เมื่อวันที่ 23 พฤษภาคม 2008 โดยไมโครซอฟท์ประกาศที่จะยกเลิกไลฟ์ เสิร์ชบุ๊ก และไลฟ์ เสิร์ชแอกคาเดมิก เพื่อรวมผลการค้นหาทางวิชาการและหนังสือทั้งหมดไว้ในการค้นหาแบบปกติ ด้วยเหตุนี้ไมโครซอฟท์จึงได้หยุดสนับสนุนโปรแกรมไลฟ์ เสิร์ชบุ๊ก หลังจากนั้นได้ไม่นานวินโดวส์ไลฟ์เอ็กซ์โปก็ถูกหยุดสนับสนุนเช่นกัน ในวันที่ 31 กรกฎาคม 2008 ต่อมาไลฟ์ เสิร์ชแมโคร ซึ่งเป็นบริการสําหรับผู้ใช้ในการสร้างเครื่องมือการค้นหาแบบกําหนดเองหรือใช้แมโครของผู้ใช้รายอื่นได้ถูกหยุดสนับสนุนเช่นกัน ในวันที่ 15 พฤษภาคม 2009 การยกเลิกการสนับสนุนนี้ยังรวมไปถึง บิง โปรดักต์อัปโหลด และเอ็มเอสเอ็น คิวเอ็นเอ
หรือใช้แมโครที่ผู้ใช้รายอื่น
ฮามิลตัน (ประเทศนิวซีแลนด์)
ฮามิลตัน  เป็นเมืองตั้งอยู่ภายในภาคแผ่นดินของเกาะเหนือ ประเทศนิวซีแลนด์ ตั้งอยู่ริมฝั่งแม่น้ำไวกาโต เป็นเมืองที่มีประชากรมากที่สุดในภูมิภาคไวกาโต ด้วยจำนวนประชากร 178,500 คน นับว่าเป็นเมืองที่มีประชากรมากที่สุดเป็นอันดับสี่ของประเทศ ครอบคลุมพื้นที่ประมาณ ฮามิลตันเป็นส่วนหนึ่งของเขตเมืองฮามิลตัน (Hamilton urban area; เป็นเขตการปกครองส่วนท้องถิ่นเมืองฮามิลตันที่ขยายรวมถึงเมืองใกล้เคียงของงารัววาเฮีย, เต อาวามูตู และเคมบริดจ์ เทียบได้กับกรุงเทพมหานครและปริมณฑลของไทย) ใน ค.ศ. 2020 ฮามิลตันได้รับรางวัลเมืองใหญ่ที่สวยที่สุดของนิวซีแลนด์
อาณาเขตพื้นที่ที่ปัจจุบันของฮามิลตันครอบคลุมถึงหมู่บ้านชาวเมารีที่ตั้งอยู่มาแต่เดิมหลายแห่ง ส่วนใหญ่ตั้งอยู่บนริมฝั่งแม่น้ำไวกาโต รวมถึงหมู่บ้านคิริคิริโรอา ซึ่งต่อมาได้เป็นชื่อภาษาเมารีของเมืองเมืองนี้ เมื่อผู้ตั้งถิ่นฐานชาวอังกฤษมาถึง นำไปสู่เหตุการณ์การรุกรานไวกาโต และการยึดที่ดิน ("Raupatu; เราปาตู") โดยเจ้าอาณานิคมอังกฤษ หมู่บ้านชาวเมารีเหล่านี้จึงถูกทิ้งร้างในที่สุด
ในอดีตฮามิลตันเป็นเมืองศูนย์กลางทางด้านเกษตรกรรม ปัจจุบันเป็นเมืองที่มีเศรษฐกิจที่หลากหลายและเป็นเขตเมืองที่มีอัตราการเติบโตเร็วที่สุดเป็นอันดับสามของประเทศนิวซีแลนด์ รองจากปูเกโกเฮ และออกแลนด์ ฮามิลตันการ์เดน เป็นสถานที่ท่องเที่ยวยอดนิยมของภูมิภาค การศึกษาและการวิจัยและพัฒนา เป็นภาคส่วนที่มีบทบาทสำคัญในการขับเคลื่อนเศรษฐกิจของเมืองฮามิลตัน จำนวนนักศึกษาที่กำลังศึกษาในมหาวิทยาลัยภายในเมืองฮามิลตันรวมกว่า 40,000 คนและนักวิทยาศาสตร์ที่สำเร็จการศึกษาระดับปริญญาเอกกว่า 1,000 คน
ฮามิลตัน, นิวซีแลนด์
มิสเตอร์โกลบอล 2021
มิสเตอร์โกลบอล 2021  เป็นการประกวดมิสเตอร์โกลบอลครั้งที่ 7 จัดขึ้นเมื่อวันที่ 15 มีนาคม ค.ศ. 2022 ณ มหาวิทยาลัยมหาสารคาม, มหาสารคาม, ประเทศไทย โดย มิเกล อังเฆล ลูคัส การ์รัสโก จาก ประเทศสเปน เป็นผู้ครองตำแหน่งในปีนี้ ในเวลาต่อมาการ์รัสโกไม่สามารถปฏิบัติหน้าที่ได้ทำให้ทางองค์กรได้อย่างสมบูรณ์ทำให้ ดัญ เจียว ลิญ จาก ประเทศเวียดนาม ซึ่งเป็นผู้ชนะเลิศรองอันดับ 1 ดำรงตำแหน่งเป็นมิสเตอร์โกลบอล ประจำปี 2021 แทน
Mister Na Chuek's Favorite (ขวัญใจนาเชือก).
โหวตโดยชาวนาเชือกและแขกรับเชิญในงาน.
33 ผู้เข้าประกวดที่ได้รับการยืนยัน:
Kosen
TharnType The Series
แซ็ง-ดอแม็งก์
แซ็ง-ดอแม็งก์  เป็นอาณานิคมของประเทศฝรั่งเศสระหว่าง ค.ศ. 1659 ถึง 1804 ตั้งอยูบนเกาะฮิสปันโยลาในทะเลแคริบเบียน ซึ่งปัจจุบันคือประเทศเฮติและสาธารณรัฐโดมินิกัน
ประเทศฝรั่งเศสเริ่มตั้งนิคมบนภาคตะวันตกของเกาะนี้ใน ค.ศ. 1659 และมีการขนส่งทาสแอฟริกาผิวดำมายังเกาะแห่งนี้ ต่อมาใน ค.ศ. 1791 ในช่วงการปฏิวัติฝรั่งเศส บรรดาทาสผิวดำและคนพื้นเมืองก็วางแผนก่อกบฏต่อส่วนราชการฝรั่งเศส การก่อกบฏนำมาซึ่งการล้มเลิกระบบทาสบนเกาะแห่งนี้ใน ค.ศ. 1793 ส่วนราชการฝรั่งเศสสามารถประคับประคองอำนาจบนเกาะแห่งนี้ไว้ได้ อย่างไรก็ตาม การกบฏเกิดขึ้นอีกครั้งใน ค.ศ. 1802 คราวนี้ฝรั่งเศสตัดสินใจถอนกำลังทหารออกจากเกาะแห่งนี้ในปลาย ค.ศ. 1803 ชาวนิคมจึงประกาศอิสรภาพและจัดตั้งประเทศเฮติในปีถัดมา
Saint-Domingue
Boris Nikolayevitch Yeltsin
ฌ็อง-บาติสต์ ฌูร์ด็อง
ฌ็อง-บาติสต์ ฌูร์ด็อง  เป็นนักการทหารชาวฝรั่งเศสในช่วงสงครามปฏิวัติฝรั่งเศสและสงครามนโปเลียน เขาได้รับยศจอมพลแห่งจักรวรรดิฝรั่งเศสในปี 1804 นอกจากนี้ เขายังเป็นสมาชิกกลุ่มฌากอแบ็งในสมัยคณะดีแร็กตัวร์ และเป็นสมาชิกสภาห้าร้อยระหว่างปี 1797 ถึง 1799
ยุน ซ็อก-ย็อล
ยุน ซ็อก-ย็อล (; เกิด 18 ธันวาคม พ.ศ. 2503) เป็นนักการเมืองชาวเกาหลีใต้ ประธานาธิบดีเกาหลีใต้คนปัจจุบัน เคยดำรงตำแหน่งอัยการสูงสุดเกาหลีใต้ระหว่าง พ.ศ. 2562 ถึง 2564 ในรัฐบาลของมุน แจ-อิน
ยุนเกิดที่โซล จากนั้นเข้าเรียนที่มหาวิทยาลัยแห่งชาติโซล ในช่วงที่ดำรงตำแหน่งหัวหน้าอัยการ ยุนมีบทบาทสำคัญในการตัดสินลงโทษอดีตประธานาธิบดี พัก กึน-ฮเย ฐานใช้อำนาจในทางมิชอบ ยุนเป็นสมาชิกพรรคพลังประชาชน โดยเอาชนะอี แจ-มย็อง ผู้ท้าชิงจากพรรคประชาธิปไตยในการเลือกตั้งประธานาธิบดีเกาหลีใต้ พ.ศ. 2565 และมีกำหนดเข้ารับตำแหน่งประธานาธิบดีในวันที่ 10 พฤษภาคม พ.ศ. 2565
ฮิยายักโกะ
ฮิยายักโกะ หรือ เต้าหู้เย็นญี่ปุ่น (; แปลตามตัว เต้าหู้เย็น) เป็นอาหารญี่ปุ่นที่นิยมในฤดูร้อน ทำจากเต้าหู้แช่เย็นตัดเป็นสีเหลี่ยมจตุรัส ราดด้วยโชยุ โรยด้วยเครื่องต่าง ๆ เช่น ขิงขูด ปลาแห้งคัตสึโอบูชิ หอมสับ เป็นต้น ยังเหมาะสำหรับกินแกล้มเหล้าเช่น เหล้าสาเก ซึ่งเป็นหนึ่งในรายการอาหารที่พบในอิซากายะ
โรยหน้า.
เครื่องปรุงโรยหน้าบนก้อนเต้าหู้เย็น (ฮิยายักโกะ) นั้นแตกต่างกันไปตามครัวเรือนและร้านอาหาร โดยส่วนผสมของโรยหน้าแบบทั่วไปคือ ต้นหอมสับ, คัตสึโอบูชิ และซอสถั่วเหลือง (โชยุ) หน้าอื่น ๆ ได้แก่ ใบชิโซะ เปลือกยูซุ หัวไชเท้า ขิงญี่ปุ่นซอย ขิงขูด กระเจี๊ยบหั่นฝอย น้ำบ๊วย มัสตาร์ด
ฮิยายักโกะ ยังเป็นที่รู้จักกันในชื่อ "ฮิยักโกะ" หรือ "ยัคโกะ-โดฟุ" หรือเรียกสั้น ๆ ว่า ยักโกะ (やっこ) (ซึ่งเป็นชื่อเรียกที่ใช้มาอย่างยาวนานกว่า "ฮิยายักโกะ")
"ฮิยะ" แปลว่า เย็น และ "ยักโกะ" หมายถึง คนรับใช้ของซามูไรในสมัยเอโดะของญี่ปุ่น พวกเขาสวมเสื้อกั๊กที่ติด "ตราประจำตระกูลรูปมีดตัดเล็บ" (รูปข้าวหลามตัดที่มีรูข้าวหลามตัดตรงกลาง) และยืมมาใช้การตัดบางสิ่ง (เช่น เต้าหู้) เป็นลูกบาศก์จึงเรียกว่า "หั่นเป็นยักโกะ" (奴に切る, yakko ni kiru) (หั่นวัตถุดิบให้เป็นสี่เหลี่ยม) ใน "ขุมสมบัติแห่งเต้าหู้" ที่ตีพิมพ์ใน พ.ศ. 2325 ในช่วงสมัยเอโดะ ได้มีการกล่าวถึงเต้าหู้เย็นนี้ว่าเป็นหนึ่งในแนวการทำอาหารด้วยเต้าหู้ที่รู้จักกันดี
"ฮิยะโคอิ" (Hiyakkoi) หรือ "เฮียกโคอิ" (hyakkoi) ซึ่งเป็นชื่อเรียกเฉพาะของชาวโตเกียว
เขตผู้ว่าการคอฟโน
เขตผู้ว่าการคอฟโน  หรือ เขตผู้ว่าการเกานัส เป็นเขตผู้ว่าการ ("") ของจักรวรรดิรัสเซีย โดยมีเมืองหลวงคือเคานัส (คอฟโนในภาษารัสเซีย) เขตผู้ว่าการถูกก่อตั้งขึ้นในวันที่ 18 ธันวาคม ค.ศ. 1842 โดยจักรพรรดินีโคลัสที่ 1 แห่งรัสเซีย จากพื้นที่ทางตะวันตกของเขตผู้ว่าการวิลนา และออกพระบรมราชโองการในวันที่ 1 กรกฎาคม ค.ศ. 1843 เขตผู้ว่าการคอฟโนเป็นส่วนหนึ่งของเขตข้าหลวงวิลนา และดินแดนตะวันตกเฉียงเหนือ เขตผู้ว่าการครอบคลุมพื้นที่ทั้งหมดของซาโมกีเตียและทางตอนเหนือของอักคช์ไทกียา ของลิทัวเนียในปัจจุบัน
เขตผู้ว่าการคอฟโนครอบคลุมพื้นที่บริเวณหัวมุมตะวันตกเฉียงเหนือของแกรนด์ดัชชีลิทัวเนียในอดีต ระหว่าง 56°25-54°49' ละติจูดเหนือ และ 38°46'-45°1' ละติจูดตะวันออก มีพรมแดนทางทิศเหนือและทิศตะวันออกติดกับเขตผู้ว่าการคูร์ลันด์ และทิศใต้ติดกับเขตผู้ว่าการวิลนาและซูวัลกี (โดยมีแม่น้ำเมเมิล (เนมัน) แยกเขตผู้ว่าการคอฟโนออกจากเขตผู้ว่าการทั้งสอง) และทิศตะวันตกติดกับเยอรมนี และเทศมณฑลโกรบินสกี ของเขตผู้ว่าการคูร์ลันด์
พรมแดนทางบกของเขตผู้ว่าการและเยอรมนีเริ่มต้นจากบริเวณที่แม่น้ำซเวนตา (ชเวนทูจิ) กับแม่น้ำเมเมิล (เนมัน)มาบรรจบกัน แล้วผ่านไปทางใต้เมืองยูร์บูร์ก (ปัจจุบันคือเมืองยูร์บาร์กัส) ที่ระยะทาง โดยที่ แรกจะไปตามแม่น้ำซเวนตา จากนั้น ต่อมาจะไปตามแม่น้ำตอดชาเกริส ซึ่งเป็นแม่น้ำสายย่อยของแม่น้ำซเวนตา หลังจากนั้นก็จะเข้าสู่ "ป่ารอสซีเยสกี" จากเมืองยูร์บูร์กไปยังเมืองโปลันเกนา (ปัจจุบันคือเมืองปาลันกา) ในบริเวณนั้นมีชื่อเรียกว่าถนนชายแดนซึ่งผ่านเมืองเตาแร็กเกิน (เตาราเย), โนโวเยเมสต์โต (คูรีโกสเนามีส์ติส), ชเวคช์นี (ชเวคนีไอ), กอชดี (การ์กซได) และเกรติเกิน (เครตีกา) รวมเป็นระยะทาง
เขตผู้ว่าการถูกแบ่งเขตการปกครองเป็น 7 เทศมณฑล ประกอบด้วย: คอฟโน, โปเนเวจสกี, ชาเวลสกี และเจลเชฟสกี ซึ่งในแต่ละแห่งถูกแบ่งเขตย่อยเป็น 4 สตาน  แต่วีลโกมีร์สกี, รอสซีเยนสกี และโนโวอะเลคซันดรอฟสกี ถูกแบ่งเขตย่อยเป็น 5 สตาน โดยมีโวโลสต์ 144 โวโลสต์ และชุมชน 931 แห่ง โดยมีเมือง 2 เมืองที่ไม่ได้ขึ้นอยู่กับเทศมณฑลใด ๆ (เมืองพิเศษ) ได้แก่ ชาดอฟ และ วีดซึ
จาซินดา เคต ลอเรลล์ อาร์เดิร์น
Jacinda Kate Laurell Ardern
อะเลคซันดรา คอลลอนไต
อะเลคซันดรา มีฮาอิลอฟนา คอลลอนไต (, นามสกุลเดิม ดอมอนตอวิช, Домонто́вич;  – 9 มีนาคม 1952) เป็นนักปฏิวัติ นักการเมือง นักการทูต และนักทฤษฎีลัทธิมากซ์ชาวรัสเซีย เธอทำหน้าที่เป็นกรรมการราษฎรฝ่ายสวัสดิการสังคมในรัฐบาลของวลาดีมีร์ เลนินใน ค.ศ. 1917-1918 เธอเป็นผู้หญิงที่มีความโดดเด่นอย่างมากในพรรคบอลเชวิคและเป็นสตรีคนแรกในประวัติศาสตร์ที่ได้เป็นสมาชิกอย่างเป็นทางการในคณะรัฐมนตรี
คอลลอนไตเป็นบุตรสาวของนายพลแห่งกองทัพจักรวรรดิรัสเซีย คอลลอนไตยอมรับการเมืองที่ต่างไปจากเดิมอย่างสิ้นเชิงในคริสต์ทศวรรษ 1890 และเข้าร่วมพรรคแรงงานสังคมประชาธิปไตยรัสเซียใน ค.ศ. 1899 ในระหว่างการแตกแยกทางอุดมการณ์ของพรรคแรงงานสังคมประชาธิปไตย เธอเข้าข้างฝ่ายเมนเชวิคของยูลิอุส มาร์ตอฟ ซึ่งเป็นฝ่ายตรงข้ามกับฝ่ายบอลเชวิคของเลนิน หลังถูกเนรเทศออกจากรัสเซียใน ค.ศ. 1908 คอลลอนไตออกเดินทางไปทั้งยุโรปตะวันตกและสหรัฐ และสนับสนุนไม่ให้เข้าร่วมในสงครามโลกครั้งที่หนึ่ง ใน ค.ศ. 1915 เธอแยกทางกับเมนเชวิคและกลายเป็นสมาชิกของพรรคบอลเชวิค
หลังการปฏิวัติเดือนกุมภาพันธ์ ใน ค.ศ. 1917 ซึ่งเป็นเหตุการณ์ที่ทำให้ซาร์สละราชสมบัติ คอลลอนไตกลับมารัสเซียอีกครั้ง เธอสนับสนุนข้อเสนอที่รุนแรงของเลนิน และในฐานะสมาชิกของคณะกรรมการกลางพรรค โหวตให้ใช้นโยบายการก่อการกำเริบด้วยอาวุธซึ่งนำไปสู่การปฏิวัติเดือนตุลาคมและการสิ้นสุดของรัฐบาลชั่วคราวที่นำโดยอะเลคซันดร์ เคเรนสกี เธอได้รับแต่งตั้งให้เป็นกรรมการราษฎรฝ่ายสวัสดิการสังคมในรัฐบาลโซเวียตชุดแรก แต่ในไม่นานเธอก็ลาออกเนื่องจากเธอไม่เห็นด้วยกับสนธิสัญญาสันติภาพเบรสต์-ลิตอฟสค์ในกลุ่มคอมมิวนิสต์ฝ่ายซ้าย เธอเป็นผู้หญิงคนเดียวนอกเหนือจากมารีเยีย สปีรีดอโนวา ที่มีบทบาทสำคัญในระหว่างการปฏิวัติรัสเซีย
ใน ค.ศ. 1919 คอลลอนไตได้ก่อตั้ง Zhenotdel ซึ่งทำงานเพื่อปรับปรุงสถานะของสตรีในสหภาพโซเวียต เธอเป็นผู้สนับสนุนการปลดปล่อยสตรีและสนับสนุนความรักอิสระ และต่อมาได้รับการยอมรับว่าเป็นบุคคลสำคัญในแนวคิดสตรีนิยมลัทธิมากซ์
คอลลอนไตพูดตรงไปตรงมาต่ออิทธิพลของข้าราชการเหนือพรรคคอมมิวนิสต์และแนวปฏิบัติภายในที่ไม่เป็นประชาธิปไตย ด้วยเหตุนี้ เธอจึงเข้าข้างฝ่ายค้านกรรมกรฝ่ายซ้ายใน ค.ศ. 1920 แต่ในที่สุดก็พ่ายแพ้และถูกกีดกัน โดยหลีกเลี่ยงไม่ให้ตัวเองถูกขับออกจากพรรคอย่างหวุดหวิด ตั้งแต่ ค.ศ. 1922 เป็นต้นมา เธอได้รับแต่งตั้งให้ดำรงตำแหน่งทางการทูตในต่างประเทศหลายแห่ง ทั้งในนอร์เวย์ เม็กซิโก และสวีเดน ใน ค.ศ. 1943 เธอได้รับการเลื่อนตำแหน่งให้เป็นเอกอัครราชทูตประจำสวีเดน คอลลอนไตเกษียณจากราชการทางการทูตใน ค.ศ. 1945 และเสียชีวิตที่กรุงมอสโกใน ค.ศ. 1952
ตาฮูซูเมดัง
Thirty-Nine
อาเบียงกา
อาเบียงกา (; ย่อมาจาก , ) เป็นสายการบินประจำชาติของประเทศโคลอมเบีย โดยเป็นสายการบินที่เก่าแก่ที่สุดอันดับที่สองที่ยังคงปฎิบัติการอยู่ โดยเริ่มปฎิบัติการใน ค.ศ. 1919 อาเบียงกาได้เติบโตอย่างมากจนเป็นหนึ่งในสายการบินที่ใหญ่ที่สุดในทวีปอเมริกา สายการบินยังให้บริการเที่ยวบินไปยัง 62 จุดหมายปลายทางด้วยฝูงบินทั้ง 99 ลำ
อาเบียงกาให้บริการเที่ยวบินไปยังจุดหมายปลายทาง 62 แห่งทั่วโลก
ณ เดือนมีนาคม ค.ศ. 2022 อาเบียงกามีเครื่องบินประจำการในฝูงบินดังนี้:
เอเวียนก้า
หลิวเซียหนิง
Ethan Zuckerman
ซีเตียวัน
ซีเตียวัน  บางครั้งสะกดเป็น เซอเตียวัน (; ประกอบขึ้นจากวลีในภาษามลายูว่า "เซอเตียกาวัน" หมายถึง "เพื่อนที่ซื่อสัตย์") เป็นภูมิภาคและเมืองในอำเภอมันจุง รัฐเประ ประเทศมาเลเซีย
ซีเตียวันมีประชากรที่มีเชื้อสายจีน 45.6%, มลายู 37.3%, อินเดีย 16.9% และอื่น ๆ 0.2%
ชัยชนะอย่างถล่มทลาย
ชัยชนะอย่างถล่มทลาย  คือผลการเลือกตั้งที่ผู้สมัครหรือพรรคหนึ่ง ๆ ได้รับชัยชนะอย่างท่วมท้น คำนี้ได้รับความนิยมขึ้นมาในคริสต์ทศวรรษ 1800 เพื่ออธิบายถึงชัยชนะที่ขาดลอย ถล่มทลายจน "ฝัง" ฝ่ายตรงข้ามลงไป ล้อมาจากความหมายของ "แผ่นดินถล่ม" ในทางธรณีวิทยา ที่มวลดินจะฝังกลบทุกสิ่งทุกอย่างบนเส้นทางที่มันถล่มลงไป ปัจจัยที่จะนำไปสู่ชัยชนะอย่างถล่มทลายแตกต่างกันไปตามประเภทของระบบการเลือกตั้ง อย่างไรก็ตามในระบบเลือกตั้งก็ไม่ได้มีการกำหนดชัดเจนว่าชนะเท่าใดจึงจะเรียกว่าชนะอย่างถล่มทลาย
การเลือกตั้งสมาชิกสภาผู้แทนราษฎรของไทยหลัง พ.ศ. 2540 ส่วนใหญ่เป็นการเลือกตั้งในระบบแบ่งเขตคะแนนสูงสุด ควบคู่ไปกับระบบสัดส่วนแบบบัญชีรายชื่อ โดยคิดคะแนนที่นั่ง ส.ส. แบบแบ่งเขต และ ส.ส. แบบบัญชีรายชื่อ เป็นเอกเทศจากกันด้วยบัตรเลือกตั้ง 2 ใบ ซึ่งระบบและการคิดคะแนนแบบนี้เอื้อต่อพรรคใหญ่ และเพิ่มโอกาสการเกิดชัยชนะอย่างถล่มทลาย การชนะแบบถล่มทลายในไทยมักเกิดขึ้นจากการได้คะแนนเสียงข้างมากของพรรคการเมืองหนึ่ง ๆ หรือเกิดขึ้นหลังจากวิกฤตการณ์ทางการเมือง หรือหลังการลงจากอำนาจของรัฐบาลที่มาจากการรัฐประหาร
สำหรับผลการเลือกตั้งท้องถิ่นที่มีชัยชนะอย่างถล่มทลาย ที่ได้รับความสนใจอย่างเป็นวงกว้างมีดังนี้
สงครามรัสเซีย-เยอรมัน
สงครามรัสเซีย-เยอรมัน อาจจะหมายถึง
สงครามฝรั่งเศส-เยอรมัน
สงครามฝรั่งเศส-เยอรมัน อาจจะหมายถึง
ฮาชิกามิ
ฮาชิกามิ  เป็นเมืองในจังหวัดอาโอโมริ ประเทศญี่ปุ่น เมืองนี้มีประชากรประมาณ 13,494 คนใน 5,950 ครัวเรือน และมีความหนาแน่นประชากรที่ 140 คนต่อตารางกิโลเมตร เมืองนี้มีพื้นที่ทั้งหมด
จากข้อมูลสำมะโนญี่ปุ่น ประชากรที่ฮาชิกามิเพิ่มขึ้นถึงประมาณ ค.ศ. 2000 หลังจากนั้นจึงเริ่มลดลง
วิลเลียม ฟิชต์เนอร์
วิลเลียม เอ็ดเวิร์ด ฟิชต์เนอร์ (; เกิดวันที่ 27 พฤศจิกายน ค.ศ. 1956) เป็นนักแสดงชาวอเมริกัน ผู้มีผลงานการแสดงอย่างมากมายทั้งทางภาพยนตร์และละครโทรทัศน์ รวมถึงการพากย์เสียงตัวละครในวีดีโอเกมต่าง ๆ โดยเขาเป็นที่รู้จักในแวดวงโทรทัศน์จากการแสดงบทเจ้าหน้าที่เอฟบีไอ "อเล็กซานเดอร์ มาโฮน" ในละครชุดเรื่อง "แผนลับแหกคุกนรก" ซีซัน 2–4 (ค.ศ. 2006–2009), บทเจ้าหน้าที่ตำรวจ "คาร์ลตัน ฮิกแมน" ใน "ครอสซิง ไลนส์ ทีมพิฆาตวินาศกรรมข้ามพรมแดน" ซีซัน 1–2 (ค.ศ. 2013–2014) นอกจากนี้เขายังร่วมแสดงบทบาทสมทบในภาพยนตร์ที่ประสบความสำเร็จหลายเรื่องเช่น "ฮีท คนระห่ำคน" (1995), "อุบัติการสัมผัสห้วงอวกาศ" (1997), "อาร์มาเก็ดดอน วันโลกาวินาศ" (1998), "โก ลุย..ลุยซะให้สะใจ" (1999), "เดอะ เพอร์เฟ็กต์ สตอร์ม มหาพายุคลั่งสะท้านโลก" (2000), "แบล็ค ฮอว์ก ดาว์น ยุทธการฝ่ารหัสทมิฬ" (2001), "คน...ผวา" (2004), "คู่สเก็ต...ลีลาสะเด็ดโลก" (2007), "ซิ่งโคตรเทพล้างบัญชีชั่ว" (2011), "เต่านินจา" (2014), "ปฏิบัติการตามหา สตีฟ แมคควีน" (2019)
สงครามออสเตรีย-ตุรกี
สงครามออสเตรีย-ตุรกี อาจจะหมายถึง
การฟื้นฟูพระราชอำนาจสมัยเมจิ
สงครามอิตาลี-ออสเตรีย
สงครามอิตาลี-ออสเตรีย อาจจะหมายถึง
โกโนเฮะ
โกโนเฮะ  เป็นเมืองในจังหวัดอาโอโมริ ประเทศญี่ปุ่น เมืองนี้มีประชากรประมาณ 16,880 คนใน 7,006 ครัวเรือน และมีความหนาแน่นทางประชากรที่ 95 คนต่อตารางกิโลเมตร เมืองนี้มีพื้นที่รวม
จากข้อมูลสำมะโนญี่ปุ่น ประชากรในโกโนเฮะลดลงมาตลอด 70 ปี
สโมสรวอลเลย์บอลชายนครราชสีมา ในฤดูกาล 2020–21
การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2563 – พ.ศ. 2564
การแข่งขันไทยแลนด์ลีก 2020-21.
วัดหนองหัวแรต
วัดหนองหัวแรต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมทอง อำเภอหนองบุญมาก จังหวัดนครราชสีมา ปัจจุบันมีพระครูวิมลสารวิสุทธิ์ (แก่น อนคฺโน) ดำรงตำแหน่่งเจ้าอาวาส
วัดหนองหัวแรตตั้งวัดเมื่อ พ.ศ. 2425 ไม่ปรากฏหลักฐานใครเป็นผู้ ได้รับพระราชทานวิสุงคามสีมาเมื่อ พ.ศ. 2522 เริ่มแรกอุโบสถเป็นไม้มีกุฏิสงฆ์มุงด้วยหญ้าคา พอสร้างเสร็จ หลวงพ่อเสือในขณะนั้น ได้นำศรัทธาเจ้าขุนเมือง เจ้าเมืองนำพระพุทธรูป "หลวงพ่อประยูรวงศ์" มาประดิษฐานในอุโบสถ
วัดมีปูชนีย์สถานที่สำคัญ คือ สถูปบูรพาจารย์ เป็นสถานที่เก็บอัฐิของบูรพาจารย์วัดหนองหัวแรต ตั้งแต่ได้มีการสร้างวัดหนองหัวแรตขึ้น โดยสร้างขึ้นระหว่าง พ.ศ. 2528–2530 มีลักษณะเป็นเจดีย์แบบโถคว่ำสีทองบนฐานห้องสี่เหลี่ยมพื้นผ้า ขนาดสูง 19 เมตร ฐานกว้างเป็นสี่เหลี่ยมพื้นผ้า 9 เมตร มีประตูทางเข้าทั้งสี่ด้าน ภายในเก็บอัฐิหลวงปู่มาก หลวงปู่เกษม หลวงปู่ปลั่ง หลวงพ่อเจริญ ภายในจะมีพระพุทธบาทจำลอง พร้อมด้วยการจัดแสดงเครื่องอัฐบริขารของบูรพาจารย์
สโมสรวอลเลย์บอลชายนครราชสีมา ในฤดูกาล 2020
การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2563
การแข่งขันไทยแลนด์ลีก 2020.
สนามแข่งขัน: เอ็มซีซีฮอลล์ เดอะมอลล์ บางกะปิ กรุงเทพมหานคร
เพชร ดาราฉาย
เพชร ดาราฉาย หรือชื่อจริงว่า รอซีดี ดาราฉาย เป็นนักแสดงตลกชาวไทย
เพชร ดาราฉาย มีชื่อจริงว่า รอซีดี ดาราฉาย มีบิดาชื่อประดิษฐ์ (หรืออาซีส ดาราฉาย) และมารดาชื่อแม๊ะ เกิดเมื่อปี พ.ศ. 2481 ที่ย่านอ่อนนุช ละแวกหัวป่า จังหวัดกรุงเทพมหานคร เกิดในครอบครัวมุสลิม บิดาของเขามีพี่น้องแปดคน แต่บิดาของเขาเป็นคนเดียวที่ไม่มีบ้านเป็นของตัวเองต้องอาศัยบ้านของพี่น้องและเพื่อนอยู่ แต่เพราะความที่บิดาเป็นสนุกสนานทำให้ไปอยู่บ้านเพื่อนได้ทุกคน มารดาของเขาได้เสียชีวิตไปขณะที่เขาอายุได้ห้าปีขณะกำลังคลอดบุตรแม้น้องชายมีชีวิตรอดแต่มารดาได้เสียชีวิตไปจึงไม่ได้รับความอบอุ่น
ในวัยเด็กฐานะยากจนมากด้วยความที่บิดาเป็นชาวนาและมีอาชีพซื้อขายควายทำให้บิดาไม่มีเวลาเลี้ยงดู เพราะต้องไปซื้อควายตามต่างจังหวัด ตัวเขาเองนั้นก็ต้องอาศัยตามบ้านเพื่อนบิดา โดยไม่ได้มีโอกาสเรียนหนังสือเลย ทำงานทำนาโดยไม่มีเงิน โดยหนึ่งปีได้โสร่งผืน เสื้อผืน หมวกใบเพราะถือว่าเป็นค่าตอบแทนที่ให้กินและให้อยู่ ภายหลังได้ออกมาทำงานเป็นกระเป๋าเรือเมล์และขัดรองเท้าก่อนจะมาทำงานขุดท่อคลองประปาได้ค่าแรงวันละ 4.50 บาทแต่มีปัญหาเพราะโดนหัวหน้าโก่งค่าตัวจนเคยทิ่มหัวหน้าด้วยพลั่วขนต้องขึ้นโรงพักทำให้ถูกไล่ออก ทำให้มาทำอาชีพช่างตัดผมโดยที่ตนไม่มีความรู้พื้นฐานเรื่องตัดผมเลยแต่เพราะความที่ตนเป็นคนใจกล้าด้วยการไปขอตัดผมตามบ้านและเคยได้ตัดผมประจำร้านแต่ถูกไล่ออกเพราะไปตัดผมลูกค้าแหว่ง
เพชรได้สมรสกับ สินีนาฎ ดาราฉาย มีลูกด้วยกันสองคนเป็นลูกชายและลูกสาว ชื่อ ธวัชชัย และ แคทรียา
ชนะแลนด์สไลด์
การเลือกตั้งประธานาธิบดีเกาหลีใต้ ค.ศ. 2022
การเลือกตั้งประธานาธิบดีเกาหลีใต้ ค.ศ. 2022 ถูกจัดขึ้นเมื่อวันพุธที่ 9 มีนาคม ค.ศ. 2022 ภายใต้รัฐธรรมนูญแห่งสาธารณรัฐเกาหลี ประธานาธิบดีมีวาระการดำรงตำแหน่งเพียงห้าปี ซึ่งหมายความว่าประธานาธิบดีคนปัจจุบันมุน แจ-อินไม่มีสิทธิ์ลงสมัครรับเลือกตั้งเป็นวาระที่สอง ผู้สมัครจากพรรคพลังประชาชน ซึ่งเป็นพรรคฝ่ายค้านนำโดยยุน ซ็อก-ย็อลชนะแบบเฉียดฉิว ผู้ท้าชิงของเขาคืออี แจ-มย็องจากพรรคประชาธิปไตยแห่งเกาหลี ซึ่งเป็นพรรครัฐบาลที่ได้พ่ายแพ้ในการเลือกตั้งครั้งนี้
หลังจากเรื่องอื้อฉาวทางการเมืองในปี ค.ศ. 2016 ประธานาธิบดีพัก กึน-ฮเยลูกสาวของอดีตประธานาธิบดีพัก จ็อง-ฮีได้ถูกถอดถอนออกจากตำแหน่งและได้มีการเลือกตั้งใหม่ในปี ค.ศ. 2017 ทำให้มุน แจ-อินจากพรรคประชาธิปไตยแห่งเกาหลี เอาชนะฮง จุน-พโยจากพรรคเสรีนิยมเกาหลี และ อัน ช็อล-ซูจากพรรคประชาชนแบบขาดลอยในการเลือกตั้งเดือนพฤษภาคม ค.ศ. 2017 ทำให้พรรคประชาธิปไตยแห่งเกาหลีกลับสู่อำนาจในรอบ 9 ปี หลังจากดำรงตำแหน่งได้ 3 ปี ตำแหน่งของมุนก็มั่นคงขึ้นจากชัยชนะของพรรคในการเลือกตั้งสมาชิกสภานิติบัญญัติปี ค.ศ. 2020 ซึ่งทำให้พรรคประชาธิปไตยแห่งเกาหลีได้รับเสียงข้างมากทั้งสิ้น 180 ที่นั่งจากทั้งหมด 300 ที่นั่งในสมัชชาแห่งชาติ
ในการเลือกตั้งสภานิติบัญญัติปี ค.ศ. 2020 ผู้มีสิทธิเลือกตั้งรุ่นใหม่ในกรุงโซลซึ่งเคยเลือกพรรคประชาธิปไตยแห่งเกาหลี ได้หันมาโหวตให้พรรคอนุรักษ์นิยมอย่างพรรคพลังประชาชนแทน คิดเป็นร้อยละ 55.3 ต่อ 34.1 ในกลุ่มผู้มีสิทธิเลือกตั้งช่วงอายุ 20 ปี และ56.7% ต่อ 38.7% ในกลุ่มผู้มีสิทธิเลือกตั้งในช่วงอายุ 30 ปี พรรคพลังประชาชนเลือกอี จุน-ซ็อก วัย 36 ปี เป็นหัวหน้าพรรคคนใหม่ในเดือนมิถุนายน ปี ค.ศ. 2021 การรณรงค์หาเสียงของ อี มุ่งเน้นไปที่คนหนุ่มสาวและประชาชนส่วนใหญ่ที่มีสิทธิ์เลือกตั้ง ซึ่งถูกมองว่าเป็นการเปลี่ยนแปลงแบบรุ่นต่อรุ่นในการเมืองเกาหลีใต้ อี ไม่เคยเป็นข้าราชการ หรือ นักการเมืองมาก่อน ซึ่งก็ตรงกับหลายฝ่ายที่เลือกผู้สมัครรับเลือกตั้งประธานาธิบดีที่ขาดประสบการณ์ด้านกฎหมายหรือการบริหารในทำนองเดียวกัน ผู้แสดงความเห็นตั้งข้อสังเกตว่าสิ่งนี้สะท้อนให้เห็นความไม่ไว้วางใจของสาธารณชนที่เพิ่มขึ้น
สงครามฝรั่งเศส-รัสเซีย
สงครามฝรั่งเศส-รัสเซีย อาจจะหมายถึง
วัดคีรีวงศ์ (จังหวัดนครสวรรค์)
วัดคีรีวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำโพ อำเภอเมืองนครสวรรค์ จังหวัดนครสวรรค์ มีพื้นที่ของวัดทั้งบนเขาและที่ราบ ประมาณ 280 ไร่ และยังเป็นที่ตั้งศูนย์เผยแผ่พระพุทธศาสนาจังหวัดนครสวรรค์ ในความอุปถัมภ์ของกรมการศาสนา และเป็นที่ตั้งอุทยานการศึกษา ศูนย์พัฒนาจิตเฉลิมพระเกียรติ รวมทั้งเป็นสำนัก ปฏิบัติธรรมประจำจังหวัดแห่งที่ 1
วัดคีรีวงศ์สร้างในสมัยปลายกรุงสุโขทัย เดิมเป็นวัดร้างกลางป่าเขา ต่อมาเมื่อ พ.ศ. 2504 มีพระธุดงค์แสวงบุญมาพบ ภายหลังยังได้พบวัตถุโบราณ เช่น อิฐเก่า ใบเสมาเก่า พระพุทธรูปเก่าและฐานอุโบสถเก่า เป็นต้น จึงได้ชักชวนประชาชนสร้างกุฏิเล็ก ๆ ที่เชิงเขา 4–5 หลัง เมื่อ พ.ศ. 2507 กรมการศาสนาได้จัดส่งเจ้าหน้าที่ขึ้นมาสำรวจรังวัดจากหลักฐานวัตถุโบราณ ได้สำรวจรังวัดและทำแผนที่ไว้ได้พื้นที่วัดทั้งบนเขาและที่ราบ พ.ศ. 2508 คณะกรรมการผู้ริเริ่มสร้างวัดคีรีวงศ์ ซึ่งมีนายเปงซ้ง แซ่ตั้ง เป็นหัวหน้าได้ ไปขอพระสงฆ์จากเจ้าคณะ อำเภอเมืองฯ ที่วัดนครสวรรค์ เพื่อมาสร้างวัดคีรีวงศ์ คณะสงฆ์ได้ส่งพระมหาบุญรอด ปญฺญาวโร ให้มาสร้างวัดคีรีวงศ์ ตั้งเป็นวัดเมื่อวันที่ 8 มิถุนายน พ.ศ. 2519 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2520
อาคารและเสนาสนะที่สำคัญ ได้แก่ อุโบสถ สมเด็จพระพุทธโคดมจำลอง ศาลาพุทธานุภาพ วิหารหลวงพ่อโต และพระจุฬามณีเจดีย์ ซึ่งสร้างในสมัยศตวรรษที่ 19 เป็นองค์เจดีย์ขนาดใหญ่ตั้งอยู่บนยอดเขาด้านในเจดีย์ มีทั้งหมดสี่ชั้น
สโมสรวอลเลย์บอลชายนครราชสีมา ในฤดูกาล 2018–19
การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2561–62
การแข่งขันไทยแลนด์ลีก 2018–19.
รอบชิงอันดับที่ 3
สโมสรวอลเลย์บอลชายนครราชสีมา ในฤดูกาล 2021-22
สโมสรวอลเลย์บอลชายนครราชสีมา ในฤดูกาล 2020-21
สโมสรวอลเลย์บอลหญิงนครราชสีมา ในฤดูกาล 2020-21
สโมสรวอลเลย์บอลหญิงนครราชสีมา ในฤดูกาล 2021-22
สโมสรวอลเลย์บอลหญิงนครราชสีมา ในฤดูกาล 2019-20
The Red Sleeve
The Fiery Priest
สงครามจีน–ญี่ปุ่น
สงครามจีน–ญี่ปุ่น ส่วนใหญ่จะหมายถึง
สงครามอื่นที่เกี่ยวข้องระหว่างจีนกับญี่ปุ่น
(เกือบจะไม่ได้)ฉายแล้วหน้าร้อนนี้
คาตางามิ
คาตางามิ  เป็นนครในจังหวัดอากิตะ ประเทศญี่ปุ่น มีประชากรประมาณ 32,858 คน 13,897 ครัวเรือน มีความหนาแน่นของประชากร 330 คนต่อตารางกิโลเมตร มีพื้นที่ทั้งหมด .
คาตางามิตั้งอยู่บนที่ราบชายฝั่งทางตะวันตกเฉียงเหนือของจังหวัดอากิตะโดยมีทะเลญี่ปุ่นตั้งอยู่ทางตะวันตกเฉียงใต้ และทางทิศตะวันตกเฉียงเหนือติดกับทะเลสาบฮาจิโรงาตะ
คาตางามิเป็นนครที่มีพื้นที่ที่เล็กที่สุดในจังหวัดอากิตะ
ประชากรของคาตางามิค่อนข้างคงที่ในช่วง 60 ปีที่ผ่านมา ตามข้อมูลสำมะโนประชากรของญี่ปุ่น,
คาตางามิมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน "Cfa") ซึ่งมีความแตกต่างของอุณหภูมิในแต่ฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด ปริมาณน้ำฝนสามารถตกได้ตลอดปีแต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในคาตางามิคือ 11.2 องศาเซลเซียส ปริมาณน้ำฝนรายปีเฉลี่ยอยู่ที่ 1631 มิลลิเมตร ซึ่งเดือนกันยายนมีฝนตกชุกที่สุด อุณหภูมิสูงสุดโดยเฉลี่ยในเดือนสิงหาคมอยู่ที่ประมาณ 24.9 องศาเซลเซียส และต่ำสุดในเดือนมกราคมที่ประมาณ -0.8 องศาเซลเซียส
ฮอนด้า อินทีกรา
ฮอนด้า อินทีกรา ( ทำการตลาดในอเมริกาเหนือในชื่อ แอคิวรา อินทีกรา  เป็นรถยนต์ที่ถูกผลิตโดยบริษัทสัญชาติญี่ปุ่น ฮอนด้า ตั้งแต่ พ.ศ. 2532 จนถึง 2549 และกลับมาผลิตอีกครั้งใน พ.ศ. 2564 โดยทำตลาดต่อจากฮอนด้า ควินต์ในรูปแบบที่หรูหราและสปอร์ตกว่า ซึ่งมีพื้นฐานมาจากฮอนด้า ซีวิค อินทีกราเป็นหนึ่งในรุ่นแรกของแอคิวราที่เปิดตัวในสหรัฐเมื่อ พ.ศ. 2529 พร้อมกับแอคิวรา เลเจนด์ อินทีกรานั้นได้รับการยกย่องเป็นอย่างสูงทั้งในด้านการควบคุมและประสิทธิภาพ โดยอินทีกรา ไทป์ อาร์ รหัส DC2 รุ่นปี 1995–2001 ได้รับการยอมรับอย่างกว้างขวางว่าเป็นหนึ่งในรถยนต์ขับเคลื่อนล้อหน้าที่ดีที่สุดตลอดกาล
นิตยสาร"คาร์แอนด์ไดรฟ์เวอร์"ได้ให้อินทีกราติดอันดับรถสิบอันดับที่ดีที่สุดถึงหกครั้ง ในปี พ.ศ. 2530 2531 และ 2537 ตลอดจนปี 2540 โดยรุ่นจีเอส-อาร์ติดอันดับใน พ.ศ. 2537 และ 2538 และกลับมาติดสิบอันดับที่ดีที่สุดอีกครั้งภายใต้ชื่อแอคิวรา อาร์เอสเอ็กซ์ ใน พ.ศ. 2545 และ 2546
สำหรับชื่ออินทีกราได้ถูกนำมาใช้อีกครั้งใน พ.ศ. 2564 หลังจากหายไปเป็นเวลา 16 ปี
สโมสรวอลเลย์บอลชายนครราชสีมา ในฤดูกาล 2017–18
การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2560–61
การแข่งขันไทยแลนด์ลีก 2017–18.
สโมสรวอลเลย์บอลชายนครราชสีมา ในฤดูกาล 2018–2019
นัดบอดวุ่น ลุ้นรักท่านประธาน
นัดบอดวุ่น ลุ้นรักท่านประธาน  เป็นละครโทรทัศน์เกาหลี ที่สร้างจากเว็บตูนในชื่อเรื่องเดียวกันโดยแฮฮวา นำแสดงโดยอัน ฮโยซอบ, คิม เซจอง, คิม มิน-กยู และซ็อล อิน-อา ออกอากาศทางช่องเอสบีเอสทีวี วันที่ 28 กุมภาพันธ์ 2022 ออกอากาศทุกวันจันทร์และวันอังคาร เวลา 22:00 น.(KST). นอกจากนี้ยังสามารถรับชมผ่านการสตรีมได้ในเน็ตฟลิกซ์ในบางภูมิภาค
ชิน ฮา-รี (คิม เซ-จ็อง) ไปนัดบอดแทนเพื่อนของเธอจิน ยอง-ซอ (ซ็อล อิน-อา) ที่ถูกจัดโดยพ่อของจิน ยอง-ซอ ซึ่งจิน ยอง-ซอไม่ต้องการเช่นนั้น จึงขอให้ชิน ฮา-รี ไปนัดบอดแทนเธอโดยใช้ชื่อปลอมตัวตนเป็นจิน ยอง-ซอ โดยคาดหวังว่าจะให้คู่นัดบอดนั้นปฏิเสธ แต่เมื่อไปตามนัดกลับพบว่าคู่นัดบอดคือ คัง แท-มู (อัน ฮโย-ซ็อบ) ซีอีโอของบริษัทที่ชิน ฮา-รี นั้นทำงานอยู่ ภายหลังคัง แท-มู ตัดสินใจจะแต่งงานกับคู่นัดบอดของเขาโดยไม่รู้ว่าเธอคือจิน ยอง-ซอตัวปลอม อย่างไรก็ตาม ตัวตนปลอมนั้นถูกเปิดเผยในเวลาต่อมา หลังจากที่จิน ยอง-ซอ ก็ได้บังเอิญพบกับ ชา ซอง-ฮัน (คิม มิน-กยู) เลขาคนสนิทของคัง แท-มู หลังจากที่ตัวตนปลอมถูกเปิดเผย คัง แท-มู ได้ขอให้จิน ยอง-ซอ โทรหาชิน ฮา-รี เพื่อไปพบเขาทันที และถามชื่อจริงของเธอกับเธอ ชิน ฮา-รี ไม่ต้องการให้เจ้านายของเธอรู้ว่าเธอคือชิน ฮา-รี พนักงานของบริษัทเขา จึงเกิดตัวตนปลอมที่เรียกว่าชิน กึม-ฮุย ซึ่งเธอใช้ในระหว่างการออกเดทปลอมและเมื่อพบกับปู่ของคัง แท-มู
เดดสเปซ (วิดีโอเกม พ.ศ. 2565)
ศักดิ์ศรี แย้มนัดดา
ศาสตราจารย์ ดร.ศักดิ์ศรี แย้มนัดดา (17 ตุลาคม พ.ศ. 2473 – 3 มกราคม พ.ศ. 2545) เป็นนักวิชาการไทย เขาเป็นผู้เชี่ยวชาญด้านภาษาวรรณคดีและกวีนิพนธ์สอนภาษาไทยรวมถึงภาษาบาลีสันสกฤตในฐานะอาจารย์ประจำคณะอักษรศาสตร์จุฬาลงกรณ์มหาวิทยาลัย เขาเขียนหนังสือหลายเล่มเกี่ยวกับวรรณคดีไทยและแปลงานวรรณกรรมภาษาสันสกฤตกว่า 100 เรื่องเป็นภาษาไทย
ศาสตราจารย์ ดร.ศักดิ์ศรี แย้มนัดดา เกิดเมื่อวันที่ 17 ตุลาคม พ.ศ. 2473 ที่บ้านเลขที่ 2678 ตรอกตันง่วนส่วย (ปัจจุบันคือซอยปราโมทย์) ตำบลสีลม อำเภอบางรัก จังหวัดพระนคร เป็นบุตรคนสุดท้องของนายชลวิทย์และนางช้อย แย้มนัดดา มีพี่สาว 1 คน คือ นางอร่ามพรรณ จั่นแก้ว
เนื่องจากบิดารับราชการกระทรวงมหาดไทย ตอนเยาว์วัยศาสตราจารย์ศักดิ์ศรีจึงติดตามไปอยู่ตามจังหวัดต่าง ๆ
ศาสตราจารย์ศักดิ์ศรีได้ศึกษาดังต่อไปนี้
ศักดิ์ศรีนับเป็นคนไทยคนแรกที่สำเร็จปริญญาเอกทางภาษาสันสกฤตจากสหรัฐ
พ.ศ. 2543 ได้รับพระราชทานปริญญาอักษรศาสตร์ดุษฎีบัณฑิตกิตติมศักดิ์ จากจุฬาลงกรณ์มหาวิทยาลัย
ก่อนรับราชการ.